Tweejarige baie erg aangerand | Maroela Media
'n Man is in Beaufort-Wes in die Wes-Kaap in hegtenis geneem nadat hy glo sy meisie se tweejarige seuntjie baie erg aangerand het.
"Die 28-jarige man is Saterdag in hegtenis geneem nadat 'n plaaslike gemeenskapsradiostasie hulp van die gemeenskap versoek het om hom op te spoor," het kapt. Malcolm Pojie, woordvoerder van die polisie, Sondag gesê.
Die man het Donderdag glo die vrou en haar kind in Khanyastraat, Mandela-plein aangehou. "Die vrou kon omstreeks 14:45 ontsnap," het Pojie gesê. "Die vrou het gesê die verdagte het haar seuntjie in die gesig geklap en geskop en sy voete met kookwater gebrand. Hy het ook 'n sementblok op sy bors neergesit en sy voete daarop gestamp. Hy het die seuntjie ook gedwing om sy eie ontlasting te eet."
Mense buite die huis kon die ma hoor skree en een van hulle het 'n venster gebreek om toegang tot die huis te bekom. Die seuntjie is gered en die man het van die toneel gevlug.
Die kind is met 'n ambulans na 'n hospitaal gehaas en dadelik na George-hospitaal oorgeplaas weens die erns van sy beserings. "Die seuntjie moes 'n noodoperasie ondergaan en toon bevredigende vordering, maar hy is steeds in 'n ernstige toestand," het Pojie bygevoeg.
Die man sal binnekort in die hof verskyn op aanklag van poging tot moord. -SAPA
Vyf winkels brand in Johannesburg
WAT HET VERKEERD GEGAAN MET JULLE ENGELS MAROELA???
Ek is vanoggend SPRAKELOOS !
Ai dis verskriklik!!
Ek hoop hierdie vreksel gaan vir baie, baie jare in die tronk sit. Hy hoort nie in die gemeenskap nie.